stanford-oval/wikipedia huggingface dataset:
Prey For Nothing
היסטוריה > האלבום The Reasoning

באפריל 2013 הוציאה הלהקה אלבום קצר-נגן בשם "Sacred Evolution" בהפצה עצמית. תקליטור זה הכיל שיר מקורי חדש בשם "Sacred Evolution" שלימים ייכלל בגרסה שתוקלט מחדש גם באלבומם השלישי של ההרכב. כמו כן התקליטור הכיל גרסאות כיסוי ללהקות U2 ו-Metallica, שיר בהופעה חיה מהאלבום הקודם וגרסה מוקדמת של היצירה האינסטרומנטלית Sumonning Sickness מאלבום הבכורה.
הלהקה שחררה וידאו-קליפ לגרסת הכיסוי שלהם לשיר Hold Me, Thrill Me, Kiss Me, Kill Me של U2 מיד לאחר צאת התקליטור.
במהלך שנת 2013 לאחר צאת "Sacred Evolution" נפרדו דרכם של הגיטריסט טל בכר והלהקה. הלהקה צירפה לשורותיה את הגיטריסט חן פוגל, בוגר בית הספר רימון, אך לאחר שנה בהרכב ומספר בודד של הופעות, החליט פוגל לעזוב את הלהקה ולהתמקד בלימודיו האקדמאים. במהלך שנת 2014 הלהקה הקליטה את אלבום האולפן השלישי שלה, אשר נקרא "The Reasoning" (ההנמקה). אלבום זה מכיל 11 רצועות והוא הוקלט באולפני הלהקה הפרטיים ברשות יניב עבודי.
בראיון שאמר אבני בתוכנית הרדיו "התוכנית הסודית" עם רונן צומר, הלהקה שאפה ליצור נישה משלה עם אלבומה השלישי. לצורך כך האלבום יצא להורדה מאתר הלהקה ב-21 בדצמבר 2014 ללא עלות וללא אמצעי לשלם עליו.
שירי האלבום נכתבו כולם על ידי יניב עבודי למעט מספר חלקים בשירים אשר נכתבו על ידי חן יפתח לוי וחן פוגל, אשר עזב את הלהקה בסיום תהליך העבודה על האלבום.
מילות האלבום נכתבו על ידי יותם "Defiler" אבני בעזרתה של רוני שפנדורף, באותה העת בת זוגו.
לאלבום הוסף גרסת כיסוי ללהקה Death, מההרכבים המוזיקליים המשפיעים ביותר על הלהקה עצמה, לשיר Mentally Blind.
את עטיפת האלבום עיצב אמיר סלומון, בסיסט הלהקה.
באלבום משתתף זמר המטאל האיטלקי פאביו ליונה, סולנה של להקת המטאל הסימפונית Rhapsody, בשיר יוצא הדופן Shrouded Haven. שיר זה הנו חורג בתכלית מסגנונה המוזיקלי אשר לרוב נע בתחום המטאל הכבד והמתקדם.
האלבום נחשב לאלבום הנעלם של ההרכב, משום שלא הופץ על ידי חברת תקליטים או חברה ניהולית אחרת.
במהלך שנת 2015 הוציאה הלהקה ליריקס-וידאו (וידאו אנימציה הכולל את מילות השיר) לשירם The Devil's Words From The Angel's Mouth.
חברי הלהקה

יניב עבודי, יפתח לוי ואמיר סלומון ניגנו במספר הרכבי מטאל בעבר ובהווה, ביניהם "Metal Scent" (בעבר "ריח מטאל"), להקת הדת' מטאל "Spawn Of Evil", להקת הרוק "מיתרים", ואף בתור להקת הליווי של סולנה המקורי של "Iron Maiden" פול דיאנו.
יותם "Defiler" אבני, מעבר להיותו סולן בעברו במספר להקות מטאל מקומיות, גם השתתף בתפקיד אורח באלבומיהם של "Amaseffer", "Salem" וכתב טקסטים עבור מגוון להקות מטאל בישראל כמו "Acropolis", "עם הספר" ואף "Orphaned Land". בנוסף, אבני השתתף כזמר אורח באלבומה של אינפי סנואו ובהופעות חיות שלה. אבני הוא גם כתב מטאל במגזין המטאל הישראלי "מטאליסט". במרץ 2011 התפרסם ראיון מקיף עם אבני אודות פועלו וגישתו במוזיקה ובחיים ככללם בפורטל החדשות של ynet במדור התרבות. לדבריו של אבני, אשר היה בעברו אחראי משמרת בחדר המתים בנהריה גם בתקופת מלחמת לבנון השנייה, המשרה העניקה לו פרספקטיבה ופרופורציה על החיים והמוות, ובין היתר גם היוותה השראה לשיריו.
בשנת 2015 עזב יניב עבודי ממייסדי ההרכב את הלהקה מסיבות אישיות. את מקומו ואת מקומו של חן פוגל אשר עזב בשנה הקודמת החליפו דימה קוגן, אשר ניגן עם להקת הרוק Hunch ומיכאיל רוטן, גיטריסט להקת המטאל ההולנדית Fuelblooded אשר העתיק את מקום מגוריו לישראל.
דיסקוגרפיה

Violence Divine ‏ - 2008
My Final Relapse (מיני-אלבום) - 2011
Against All Good and Evil ‏ - 2011
Sacred Evolution (מיני-אלבום) - 2013
The Reasoning ‏ - 2014
Kivshan ‏ - 2021
הערות שוליים

↑  הודעה בפייסבוק, בדף הרשמי של הלהקה
↑  החברה ההולנדית
↑  מגאזיו מטאליסט
↑  אלירן קנטור
| --- | --- |
בקרת זהויות :  ISNI: 0000 0004 6946 7258  MusicBrainz: 67972cee-cf33-4925-9e9c-da1105c30830  VIAF: 254306662   WorldCat (עם VIAF): 254306662 
גיטריסט הלהקה, 2016
הלהקה, 2016
מתופף הלהקה
סולן הלהקה, יותם אבני, 2016
יותם אבני, סולן הלהקה בהופעה של אינפי סנואו
נועה גרומן מלהקת Scardust כזמרת אורחת בהופעת הלהקה
אגנוזיה

| --- | --- |
 תחום:  נוירולוגיה 
 קישורים ומאגרי מידע
 MeSH:  D000377
 סיווגים
 ICD-11:  MB4B.1 
 
אונות המח, ובחיצים המסלול הונטרלי והמסלול הדורסלי הראיתיים ותפקידהם
אגנוזיה (מיוונית: העדר ידע) - חוסר יכולת להכיר עצמים, קולות, ריחות או צורות, שאינו נובע מפגם כולל בחושים או בזיכרון.
צורות אגנוזיה

קיימות צורות שונות של אגנוזיה, להן שכיחות וגורמים שונים. מרביתן נגרמות בפגיעה במה שמכונה המסלול הגחוני ("Ventral stream"). זהו המסלול העצבי האמון על שיוך עצם למהותו בהתאם לגירוי החושי בו נתפס.
צורות אגנוזיה > אגנוזיה אסוציאטיבית

הלוקה באגנוזיה אסוציאטיבית אינו מסוגל לזהות עצם על פי מראהו. למשל, משקפיים יתוארו על ידו כשני מעגלים אשר קו מחבר ביניהם. אם אותו אדם ייגע בעצם וייעזר בחוש המישוש שלו, הוא צפוי להצליח בזיהוי בנקל. הפגיעה במוח הגורמת לאגנוזיה אסוציאטיבית היא בדרך כלל באזורים משניים באונה האחורית (אוקסיפיטלית) של קליפת המוח). 

אגנוזיה זו אינה מלווה בהפרעה נפשית או בפגיעה כלשהי באינטליגנציה.
צורות אגנוזיה > אגנוזיית פרצופים (פרוסופואגנוזיה)

אגנוזיית הפרצופים, תת-סוג של האגנוזיה האסוציאטיבית, היא שכיחה יחסית ומתבטאת בהיעדר יכולת לזהות פרצופים, גם כאשר זיהוין של צורות אחרות תקין. אנשים הלוקים בבעיה זו ינסו לשמור תווי פנים בזיכרון על ידי שימוש ברמזים, כגון צלקות ושומות. בדרך כלל מלווה התסמונת באי נעימות רבה ובמצוקה בנסיבות חברתיות.
צורות אגנוזיה > אגנוזיית מילים (אלקסיה)

האדם הלוקה באגנוזיית מילים, אף היא תת-סוג של האגנוזיה האסוציאטיבית, מתקשה מאוד להכיר מילים. יכולת הקריאה שלו פגומה מאוד, והוא צריך לעבור על אותיותיה של מילה תו אחרי תו ורק בסיום תהליך מייגע זה יוכל להרכיב את המילה בראשו.
צורות אגנוזיה > אגנוזיות ספציפיות

במקרים שכיחים פחות מתקשה אדם להכיר עצמים השייכים לקבוצה מסוימת, למשל כלי בית. יש בתופעה זו כדי להראות שעצמים מקטגוריות שונות מאוחסנים במוח במקומות שונים.
צורות אגנוזיה > אגנוזיה שמיעתית (Auditory agnosia)

חוסר יכולת לזהות את גורם הצליל, למרות שאין שום פגיעה באיברי השמיעה עצמה.
ראו גם

עיבוד מידע
אמוסיה
הערות שוליים

↑  https://www.camoni.co.il/מהי-אגנוזיה-
↑  Poliva O, Bestelmeyer PE, Hall M, Bultitude JH, Koller K, Rafal RD (בספטמבר 2015). "Functional Mapping of the Human Auditory Cortex: fMRI Investigation of a Patient with Auditory Agnosia from Trauma to the Inferior Colliculus" (PDF). Cognitive and Behavioral Neurology. 28 (3): 160–80. doi:10.1097/WNN.0000000000000072. PMID 26413744. S2CID 913296. {{cite journal}}:  (עזרה)
| --- | --- |
בקרת זהויות :  NLI: 987007293943705171  BnF: cb123533503 (data)  LCCN: sh85002229  NDL: 00575356  NKC: ph809778
עומר ירדני

| --- | --- |

 לידה:  7 בינואר 1991 (בן 33) בת ים, ישראל 
 מדינה:  ישראל ישראל
 השכלה:  אוניברסיטת תל אביב  הגימנסיה הריאלית 
 תקופת הפעילות:  מ-2011
 מעסיק:  חדשות 13 בעבר: גלי צה"ל גלגלצ הערוץ הראשון
 קישורים חיצוניים
 פייסבוק:  omer.yardeni
 טוויטר:  omer_yardeni
 
עומר ירדני (נולד ב-7 בינואר 1991) הוא עיתונאי ואיש רדיו וטלוויזיה ישראלי. משמש מגיש, עורך וכתב חברה בחדשות 13.
ביוגרפיה

ירדני נולד בינואר 1991 בבת ים כצעיר מבין שלושה ילדים. משפחתו התגוררה בבת ים עד 1994, ואז עברה לראשון לציון. את לימודיו התיכוניים עשה בתיכון הגימנסיה הריאלית. בשנים 2005 ו-2008 השתתף במשלחות של תנועת הצופים העבריים לארצות הברית. ב-2010 החל בשנת שירות בתנועת הצופים, במסגרת גרעין "רעים" בעפולה.
את שירותו הצבאי החל ב-2011 בגלי צה"ל כשדרן במחלקת הקריינים, כמגיש חדשות (2011–2013) וכמגיש התוכניות "שישי חם" (2011–2013), "לא רוצים לישון", "שטח שש" ו"בוקר טוב צה"ל" (יולי 2012-יולי 2013). במקביל, הגיש לסירוגין בגלגלצ את "סוף שבוע רגוע" (2011–2013), "קולות החיילים" (2012–2013). ביולי 2013 השתחרר משירותו בצה"ל.
מאוקטובר 2013 עד נובמבר 2014 הגיש בערוץ הראשון את מהדורת החדשות לילדים "המהדורה" של "זאפ".
ב-1 בדצמבר 2013 החל את עבודתו בחדשות עשר, תחילה כעורך ומגיש מבזקי חדשות בתחנות הרדיו האזוריות של ערוץ עשר, וב-1 בנובמבר 2014 החל במקביל את שידוריו בטלוויזיה, שם הוא מגיש מבזקי חדשות. בנוסף, במשך תקופה מסוימת, הגיש את "16:30" ואת "מהדורת 19:00" בימי חמישי. החל מיוני 2018 ועד למיזוג ערוץ עשר ו"רשת" נמנה עם מגישי תוכנית הבוקר של ערוץ 10, "בוקר אור".
עם מיזוג ערוץ עשר ו"רשת", עבר לעבוד ב"חדשות 13" כמגיש מבזקי חדשות. מראשית 2019 הוא שימש גם מגיש-מחליף של מהדורת חדשות הלילה, "היום שהיה".
לאחר שגאולה אבן-סער התפטרה מהגשת "העולם הבוקר", תוכנית הבוקר של ערוץ 13, חזר ירדני להגשת התוכנית בשעות הבוקר, כשלצידו משמשת כמגישה רותם ישראל.
מאז שחרורו מצה"ל הוא משמש גם כקריין פרסומות, תשדירים וסרטוני הדרכה לחברות ולגופים שונים, וכן כמנחה אירועים. בנוסף, הוא מקריא ספרים בחברת "iCast". כמו כן כתב ירדני באתר האינטרנט "מה וזה".
ב-2014–2015 למד משחק בבית הספר "טכניקה - משחק מול המצלמה". ב-2017 החל בלימודים לתואר ראשון במשפטים באוניברסיטת תל אביב. במהלך לימודיו, היה ירדני שותף להפקת הפודקאסט "מדברים משפטים" של הפקולטה למשפטים.
ירדני נשוי ואב לבת. מתגורר בתל אביב.
הערות שוליים

↑  ערן סויסה, גאולה אבן התפטרה מתוכנית הבוקר של רשת 13, באתר ישראל היום, 16 בנובמבר 2023
↑  המחליפים של גאולה אבן נחשפים, באתר אייס, 25 בנובמבר 2023
↑  עמוד המשתמש באתר "מה וזה"
האח הגדול עונה 12

| --- | --- |

האח הגדול
 מבוסס על:  האח הגדול הולנד
 סוגה:  תוכנית מציאות
 בימוי:  רועי עוז-פרבשטיין
 מנחים:  גיא זו-ארץ לירון ויצמן
 זוכים:  טליה עובדיה
 פרסים:  מיליון ש"ח
 ארץ מקור:  ישראל ישראל
 שפות:  עברית
 מספר פרקים:  60
 הפקה
 אתר צילומים:  בית האח הגדול, קריית התקשורת נווה אילן
 אורך פרק:  90–120 דקות (ברוטו)
 שידור
 רשת שידור:  רשת 13 האח הגדול LIVE (ערוץ 26)
 תקופת שידור מקורית:  7 ביוני 2022 – 17 בספטמבר 2022
 
 → עונה אחת עשרהעונה שלוש עשרה ←
האח הגדול עונה 12 היא העונה השתים עשרה של תוכנית המציאות הישראלית "האח הגדול", והעונה השישית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-7 ביוני 2022. הגמר נערך ב-17 בספטמבר, ובסופו ניצחה הדיירת טליה עובדיה. את העונה הנחו גיא זו-ארץ ולירון ויצמן.
על העונה

זאת העונה הרגילה מספר שתים עשרה במצטבר והעונה הרביעית הרגילה ברשת 13.
על אף היותה העונה הרגילה השתים עשרה שהופקה לתוכנית, היא משווקת בגופי השידור השונים בתור "עונה 4", בהתאם להיותה העונה הרגילה הרביעית של התוכנית במסגרת הזכיינית "רשת".
בתפקיד מנחות הפינה של התוכנית "פותחות עין" לוהקו הבלוגריות יובל כספית ועינב כהן, בפינה הבלוגריות נותנות ביקורות ל"לוקים" של הדיירים באותו שבוע.
יומיים לפני תחילת העונה, עמרי, אחד הדיירים שהיה אמור להיכנס התגלה כחולה COVID-19. עקב כך, הוחלט שהוא יכנס ביום התשיעי לעונה. ביום השלישי הצטרף דייר בהפתעה (שרון בניפוסי), ללא ידיעה מוקדמת שלו. ביום החמישי נכנסה דיירת בשם טליה עובדיה, בת הזוג לשעבר של אליאב, ללא ידיעה מוקדמת של השניים.
מהעונה הזו יצאו 3 זוגות, דיאן ונתנאל, בר ואליאב וטליה ושחף. 2 מתוכם התחתנו וזוג אחד נפרדו
על העונה > מבנה ועיצוב הבית

בית האח הגדול בקריית התקשורת נווה אילן עוצב מחדש גם בעונה זאת. את הבית עיצב שימרי גל נובק, שעיצב את הבית גם בעונה הקודמת. הקונספט הנבחר של הבית מקדש את הטבע עם חומרים כמו אבן, עץ מלא, טראצו, בטון, וכותנה, חומרים טבעיים שמובילים את העיצוב בבית. אלו שולבו במטרה לייצר עבור הדיירים סביבה חמה, ביתית, עוטפת ואותנטית.
| --- | --- |
 סלון  פינת אוכל  מטבח  נסט  חצר  חדר שינה:  חדר ארונות  חדר אספת הדיירים  חדר עישון  חלל רחצה  חדר האח הגדול  חדרי משימות  המעלית
דיירי הבית

רשימת 24 הדיירים שנכנסו לבית האח הגדול לפי סדר כניסתם:
דיירי הבית > דיירים שנכנסו בכניסה הראשונה

קאזם חליליה – בן 28, רווק, מתל אביב
דינה ערמי שמחי – בת 58, גרושה +5, מראש העין
דיאן שוורץ – בת 23, רווקה, מתל אביב
נתנאל רודניצקי – בן 31, רווק, מרמת גן
מרינה קוזנצובה – בת 20, בזוגיות, מגבעתיים
אליאב טעטי – בן 32, רווק, מראשון לציון
ריוואה רסלאן – בת 26, רווקה, מקריית שמונה
שחף רז – בן 34, רווק, מתל אביב
שרין טובה אברהם – בת 30, רווקה, מתל אביב
אופק לוי – בן 21, רווק, מתל אביב
בר נעה כהן – בת 32, רווקה +1, מירושלים
דניאל מלכה – בן 22, רווק, מתל אביב
רחל בורטה – בת 70, גרושה +2, מתל אביב
אילנה טרננקו – בת 31, רווקה +1, מחיפה
דיאנה טרננקו – בת 32, רווקה +1, מחיפה
דיירי הבית > דיירים שנכנסו בכניסת ביניים

שרון בניפוסי – בן 27, רווק, מבית שאן
טליה עובדיה – בת 29,רווקה, מראשון לציון
עמרי אלפיה – בן 26, רווק, מתל אביב
דיירי הבית > דיירים שנכנסו בכניסה השנייה

דנה אמסלם – בת 23, רווקה, מחיפה
דוד מהצרי – בן 63, נשוי בשנית +4, מבית עריף
ליה טאי אהרוני – בת 25, בזוגיות, מפתח תקווה
לירן רוזן – בת 31, רווקה, מתל אביב
דיירי הבית > דיירים שנכנסו לאחר הכניסה השנייה

משה קוגמן – בן 31, גרוש +1, מבאר שבע
דרור רוקנשטיין – בן 45, גרוש +1, מגן יבנה
שינויים באופן המשחק

לראשונה בתוכנית בכל העולם, דייר נכנס לבית ללא ידיעה מוקדמת, שלושה ימים לאחר שידור הבכורה של העונה.
לאחר כל הדחה של דייר, המודח בחר דייר שהוא רוצה שיהיה המודח הבא, מי שהמודח בוחר, נכנס אוטומטית לרשימת ההדחה של השבוע שאחרי. החל מהיום ה-55, לאחר ההדחה של דיאן, החוק בוטל.
בעונה זו היו בגמר שישה דיירים במקום חמישה, בדומה לעונה הקודמת.
מחלוקות

ב-7 ביוני 2022, עלתה העונה ה-12 של התוכנית הטלוויזיה הישראלית האח הגדול בהנחיתם של גיא זוארץ ולירון ויצמן מתמודדת התכנית דיאן שוורץ נהפכה למתמודדת שקבלה עשרות טוקבקים ותגובות על התנהגותה בבית האח הגדול, ועוררה מחלוקות רבות מאוד ביום ה-68, דיאן הודחה מהמשחק והדחתה נהפכה להדחה הדרמטית של העונה. לאחר הדחתה שוורץ לא הגיבה דבר לתקשורת על התנהגותה בתוכנית, וקיבלה מאות תגובות מעורבות על השתתפותה בתוכנית. לאחר מספר ימים אחרי הדחתה מהתכנית, בתאריך 20 באוגוסט 2022, שוורץ "שברה שתיקה" והגיבה לראשונה על הטוקבקים שקבלה בתוכנית "מהדורת השבת". בריאיון ראשון ובלעדי ל"מהדורת השבת", היא מספרת לעומר ירדני על השהות בבית, על מערכת היחסים עם נתנאל ועל האיומים שהיא עדיין מקבלת ברשתות החברתיות.
חושפים את הכל

"חושפים את הכל" היא תוכנית ליווי של התוכנית המרכזית.
כמו בשאר עונות "רשת" של התוכנית, גם בעונה זו "חושפים את הכל" שודרה. בכל פרק דייר אחד או שתיים מספרים את סיפורם האישי. רוב פרקי התוכנית משודרים בימי ראשון אחרי הפרק של התוכנית עצמה.
בפרק האחרון של התוכנית המשפחות והחברים של שישיית הגמר "נלחמו" על הזכייה. גם מודחי העונה הופיעו בפרק זה.
חושפים את הכל > מדרוג

| פרק | פרק | תאריך שידור מקורי | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- |
| 1 | נתנאל רודניצקי | 12 ביוני 2022 | 8.9% | 240,000 |  |
| 2 | ריוואה רסלאן | 26 ביוני 2022 | 10.3% | 247,000 | [דרוש מקור] |
| 3 | מרינה קוזנצובה | 3 ביולי 2022 | 8.3% | 181,000 |  |
| 4 | אילנה ודיאנה טרננקו | 10 ביולי 2022 | 13.1% | 316,000 |  |
| 5 | דיאן שוורץ | 17 ביולי 2022 | 10.5% | 245,000 |  |
| 6 | דינה ערמי שמחי | 24 ביולי 2022 | 12.4% | 332,000 |  |
| 7 | ליה טאי אהרוני | 31 ביולי 2022 | 11.5% | 308,000 |  |
| 8 | קאזם חליליה | 22 באוגוסט 2022 | 10.8% | 285,000 |  |
| 9 | דניאל מלכה | 29 באוגוסט 2022 | 7.2% | 174,000 |  |
| 10 | טליה עובדיה | 4 בספטמבר 2022 | 10.5% | 245,000 |  |
| 11 | שישיית הגמר | 14 בספטמבר 2022 | 8% | 177,000 |  |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | תוכנית הריאליטי של השנה | האח הגדול 2022 | זכייה |
| 2022 | נבחרי השנה של ישראל בידור | תוכנית הריאליטי של השנה | האח הגדול 2022 | זכייה |
לוק קייג'

ערך זה עוסק בגיבור על. אם התכוונתם לסדרת טלוויזיה בעלת אותו שם, ראו .
| --- | --- |

לוק קייג' (במרכז), כפי שהופיע עטיפת החוברת Mighty Avengers Vol.2 #1 מנובמבר 2013. אמנות מאת לי דוהיג וגרג לאנד. ברקע נגד כיוון השעון: ספיידרמן העליון, ספקטרום, פאוור מן השלישי וטיגריס לבן.
 סוג:  גיבור-על
 הוצאה לאור:  מארוול קומיקס
 הופעה ראשונה:  Luke Cage, Hero for Hire #1 (יוני 1972)
 יוצרים:  ארצ'י גודווין ג'ורג' טוסקה
 גילום הדמות:  מייק קולטר ("ג'סיקה ג'ונס", "לוק קייג', "המגנים")
 מידע
 שם אמיתי:  לוק קייג' (שונה מקארל לוקאס)
 כינויים:  קארל לוקאס, גיבור להשכרה, פאוור מן, קייג', האוונג'ר השחור
 סטטוס:  פעיל
 מקום לידה:  ניו יורק 
 מקצוע:  גיבור-על, שכיר חרב, שומר ראש, חוקר פרטי
 כוחות:  כוח וסיבולת על-אנושיים, יכולת ריפוי עצמי ועור בלתי פגיע.
 חבר בקבוצה:  דפנדרס, הצוות
 חבר לשעבר בקבוצה:  האוונג'רס החדשים, ת'נדרבולטס, האוונג'רס האפלים, האוונג'רס הסודיים, ארבעת המופלאים, גיבורים להשכרה, אבירי מארוול, האוונג'רס העוצמתיים (מנהיג), קורטקס בע"מ, שותף של איירון פיסט
 אזרחות:  ארצות הברית 
 מקום מגורים:  הארלם 
 דמויות קשורות
 משפחה:  ג'יימס ואסתר לוקאס (הורים) ג'יימס לוקאס הבן (אח, מת) ג'סיקה ג'ונס (אשה) דניאל קייג' (בת)
 אויבים:  כמיסטרו, Man Mountain Marko, מוקסין, דיימונדבק, Cottonmouth 
 
לוק קייג' (באנגלית: Luke Cage) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Luke Cage, Hero for Hire #1 מיוני 1972 ונוצרה על ידי הכותב ארצ'י גודווין והמאייר ג'ורג' טוסקה.
לוק קייג' היה פושע מרחובות הארלם, שלאחר שניסה לחזור למוטב הופלל בידי חברו הטוב ונכלא. בכלא הוא נבחר לשמש כנושא מחקר בניסוי המתבסס על נוסחת סופר-חייל, אך בעקבות תקלה אותה גרם סוהר הניסוי הואץ מעל לגבולותיו והעניק לקייג' כוח וסיבולת על-אנושיים ועור חסין-כל. קייג' החליט להשתמש בכוחותיו כדי להילחם בפשע, והחל להשכיר את שירותיו כגיבור להשכרה. במשך השנים קייג' ייסד עם שותפו הוותיק איירון פיסט את קבוצת גיבורים להשכרה, ייסד ומנהיג את הרכבה השני של האוונג'רס העוצמתיים, התחתן עם הגיבורה ג'סיקה ג'ונס והצטרף בין היתר לקבוצות האוונג'רס החדשים, ארבעת המופלאים, האוונג'רס האפלים, דפנדרס, האוונג'רס הסודיים ובקבוצת ת'נדרבולטס, אליה הצטרף כמפקח ומנהיג.
דמותו של לוק קייג' מדורגת במקום ה-72 ברשימת מאה גיבורי העל הגדולים, לפי אתר IGN. בשנת 2016 עלתה ברשת נטפליקס סדרת לייב אקשן המבוססת על הדמות. את דמותו בסדרה מגלם השחקן מייק קולטר, אשר גילם את הדמות לראשונה בסדרה המבוססת על ג'סיקה ג'ונס. הדמות הופיעה גם בסדרת ההמשך המגינים.
ביוגרפיה בדיונית > מקור

לוק קייג' נולד כקארל לוקאס בשכונת הארלם, ניו יורק. הוא העביר את תקופת ילדותו בכנופיה בשם "היריבים". עם חברו ויליס סטרייקר, הוא נלחם בקבוצת "הדיאבלוס" היריבה ומבצע מעשי שוד בשם המאפיונר סוני "הפטיש" קאפוטו. בתקופה זו הוא עבר ממוסד לעבריינים צעירים אחד למשנהו, עד אשר הבין שמעשיו פוגעים במשפחתו. הוא ביקש להיטיב את דרכיו באמצעות עבודה חוקית. עם הזמן, סטרייקר עלה בשורות המאפיה, אך השניים נשארים חברים. כאשר פעולותיו של סטרייקר מכעיסות את משפחת המאפיה מאגיה, הוא מוכה קשות וניצל בידי לוקאס. כאשר חברתו של סטרייקר נפרדת ממנו בגלל עבודתו האלימה, היא מוצאת נחמה בזרועותיו של לוקאס. סטרייקר חושד בלוקאס שהוא האחראי לפרידתם, ושותל בדירתו הרואין ומיידע את המשטרה. הוא נעצר ומעביר את זמנו בכלא בזעם על בגידתו של סטרייקר. הוא הועבר לכלא סיגייט מול חופי ג'ורג'יה, שם נעשה ליעד ההתעללות המועדף של הסוהר הסאדיסט אלברט "בילי בוב" רקהאם, מה שגרם לרקהאם לשנוא את לוקאס לאחר שהתעללותו גרמה להורדתו בדרגה. לוקאס נבחר בידי המדען נוח בורשטיין לשמש כנושא מחקר לניסוי בהתחדשות תאים המבוסס על פרויקט נוסחת סופר-חייל, בו בורשטיין השתמש בעבר על מיטשל טאנר/וורהוק. כאשר בורשטיין עזב את לוקאס ללא השגחה, רקהאם הנקמן הופיע וחיבל בניסוי במטרה להרוג את לוקאס. הניסוי הואץ מעבר לגבולותיו, והעניק ללוקאס כוח וסיבולת על-אנושיים בנוסף לעור בלתי פגיע לכל חומר שהוא. לוקאס השתמש בכוחותיו כדי לברוח מסיגייט, ולאחר שהביס כנופיית פושעים החליט להשתמש בכוחותיו החדשים כדי להילחם בפשע תמורת תשלום.
לוקאס שינה את שמו ל-לוק קייג', ובאמצעות תלבושת מיוחדת נעשה לגיבור להשכרה. הוא הקים בסיס בתיאטרון היהלום הנטוש סמוך לטיימס סקוור, התיידד עם הסטודנט לקולנוע דייב גריפית' והחל במערכת יחסים רומנטית עם דוקטור קלייר טמפל. כמו כן, הוא נלחם בסטרייקר אשר נהרג בקרב עמו. מבין יריביו הראשונים נמנים גדעון מייס, ותיק מלחמת וייטנאם בעל אלת מתכת במקום יד; מריה השחורה, מנהיגת כנופיית הפושעים "העכברושים"; כמיסטרו בעל אקדח האלכימיה והממציאה המטורפת ליונפאנג; ביג בן דונובן, המשתמש במשקל גופו וגודלו למטרותיו; ושיידס וקומנצ'י, פושעים בעלי כוחות מיוחדים שהיו בעברם חברים בכנופיית "היריבים". קייג' החליט להילחם בפשע בזהות "פאוור מן". לאחר שנקלע לעימות עם איירון מן, קייג' נלחם לראשונה בראש הפשע המאורגן קורנל "המוקסין" קוטונמאות' בעל שיניים חדות כתער כשיני מוקסין שארגונו אחראי על ההרואין שהושתל בדירתו של קייג', וכתוצאה מאימוץ שמו החדש נלחם בפאוור מן המקורי, אריק ג'וסטן. לאחר שנלחם בצמד האחים דיסקוס וסטילטו, קייג' עזר לקלייר לחלץ את בעלה לשעבר ביל פוסטר/גוליית השחור מידיהם של קרקס הפשע.
ביוגרפיה בדיונית > קבוצות גיבורים, ג'סיקה ג'ונס

חודשים לאחר מכן, קייג' גויס בידי דוקטור דרואיד להרכבה הזמני של קבוצת הדפנדרס הסודיים נגד המכשפת מלאכי. קייג' חזר לניו יורק והחליט לפרוש מחייו כגיבור, וסירב בתחילתה להצעתו של ראנד להצטרף לקבוצת גיבורים להשכרה המורחבת שלו, אך מצטרף לצוות לאחר שמאסטר העולמות מגייס אותו כמרגל והורס את תיאטרון היהלום. כעבור זמן מה, קייג' התחבר עם חבריו החדשים לקבוצה ומסייע לקבוצתו נגד תוכניותיו של מאסטר העולמות. הוא נשאר עם הקבוצה לאחר מכן בקרבות נגד מלקית' הארור, השוליות, האיש הסופג וטיטניה. הוא החל במערכת יחסים רומנטית קצרה עם חברתו לקבוצה, הענקית הירוקה. כאשר תעשיות סטארק-פוג'יקווה קונות את הקבוצה, קייג' ואיש הנמלה מפוטרים בגלל עברם הפלילי והצוות מתפרק במחאה. הוא הושכר בידי מון נייט להצטרף לצוותו הלוחמה-בפשע של דרדוויל (הנקרא בידי הכותבים "אבירי מארוול"), אך הצוות מתפרק זמן קצר לאחר הצטרפותו בעקבות קרבות נגד פו מנצ'ו, טומבסטון, זאראן מאסטר הנשקים, ביג בן דונובן ובנגל בין היתר. קייג' ממשיך לעסוק כגיבור להשכרה ברחובות מנהטן, נעשה מעורב במלחמת כנופיות בין סוני קאפוטו וטומבסטון וגילה כי המוניטין שלו ברחובות הארלם כמעט נשכח לגמרי בגלל מעורבותו בחיי גיבורי-העל ה"רשמיים" יותר. הוא השקיע את כספו בפאב, והחליט לטהר את שכונתו בה גדל מפשע בטענה שהוא שומר את הצלת העולם לטובים ביותר.
קייג' נפגש עם ג'סיקה ג'ונס, גיבורת-עבר ששימשה בזמנו כחברתו של קייג' ונעשתה לחוקרת פרטית, ולאחר שהשתכרו הם מקיימים סטוץ הגורם לאי יציבות ביחסים של השניים. השניים השלימו כשעבדו כשומרי ראשו של מאט מורדוק לאחר שהוא נחשף לציבור כדרדוויל, ונלחמו יחדיו במרקו איש ההר וטיפואיד מרי. קייג' תומך בג'סיקה רגשית כאשר היא נאלצת להתמודד עם עברה ועם זכרונותיה מעינוייו של האיש הסגול. כאשר קייג' גילה כי ג'סיקה בהריון כתוצאה ממפגשם, הם החלו לגור ביחד. כאשר ג'סיקה הפכה ליועצת לענייני גיבורים במערכת העיתון הבדיונית "הדיילי ביוגל", קייג' נאלץ להדחיק את יריבותו מהעבר עם ג'יי ג'ונה ג'יימסון. לאחר שג'סיקה הותקפה בידי הגובלין הירוק במסגרת חקירה, קייג' מתאם מתקפה עם ספיידרמן נגד הגובלין כדי לגרום לג'סיקה לגלות כי הגובלין הוא למעשה נורמן אוסבורן. כעבור זמן מה, ג'סיקה מולידה את בתם.
הערות שוליים

↑  Top 100 Comic Book Heroes: #72 - Luke Cage
↑  Luke Cage, Hero for Hire #1
↑  Luke Cage, Hero for Hire #2
↑  Luke Cage, Hero for Hire #3
↑  Luke Cage, Hero for Hire #5
↑  Luke Cage, Hero for Hire #12-13
↑  Luke Cage, Hero for Hire #14-16
↑  Power Man #17-18
↑  Power Man #19-20
↑  Power Man #21
↑  Power Man #22
↑  Power Man #24-25
↑  Defenders #18
↑  Defenders #24-25
↑  Fantastic Four #168-170
↑  Power Man #27
↑  Power Man #28
↑  Power Man #29
↑  Power Man #30-31
↑  Power Man Annual #1
↑  Power Man #32
↑  Power Man #33-35
↑  Power Man #37-340
↑  Power Man #41-42
↑  Power Man #41
↑  Defenders #37
↑  Defenders #38-36
↑  Power Man #48-49
↑  Power Man and Iron Fist #50
↑  Power Man and Iron Fist #51-54
↑  Power Man and Iron Fist #55-125
↑  Marvel Comics Presents #131-136
↑  Namor the Sub-Mariner #22-24
1 2  Cage #1
↑  Punisher Vol.2 #60-62
↑  Cage #2-12
↑  Cage #13-14
↑  Cage #15-20
↑  Secret Defenders #15-17
↑  Heroes for Hire #1-19
↑  Marvel Knights #11-15
↑  Cage Vol.2 #1-5
↑  Alias #1
↑  Daredevil Vol.2 #36, #39, #42-43, #46-48
↑  Alias #25-28
↑  The Pulse #1-14
↑  New Avengers #1-3
↑  New Avengers #6
↑  New Avengers #10-11
↑  New Avengers Annual #1
↑  New Avengers #22
↑  Civil War #2
↑  Civil War #3-7
↑  New Avengers #27
↑  Fallen Son: The Death of Captain America #5
↑  New Avengers #28-34
↑  New Avengers #35-38
↑  New Avengers Annual #2
↑  New Avengers #31
↑  Secret Invasion #5-8
↑  New Avengers #38, #42-43, #47
↑  New Avengers #48-60
↑  Siege #3-4
↑  New Avengers #61-64
↑  Avengers Vol.4 #1
↑  New Avengers Vol.2 #1
↑  New Avengers Vol.2 #2-6
↑  New Avengers Vol.2 #7-13
↑  Thunderbolts #143-144
↑  Thunderbolts #145
↑  Thunderbolts #147
↑  Shadowland #1
↑  Shadowland #2
↑  Shadowland: Power Man #1-4
↑  Thunderbolts #148-149
↑  Shadowland #3-5
↑  Thunderbolts #150-156
↑  Thunderbolts #157
↑  Thunderbolts #158-162
↑  New Avengers Vol.2 #14-16
↑  New Avengers Vol.2 #16.1-23
↑  Thunderbolts #163-167
↑  Thunderbolts #168
↑  Thunderbolts #170, #172-174
↑  Dark Avengers #175-183
↑  Avengers vs. X-Men #1
↑  New Avengers Vol.2 #24
↑  Avengers vs. X-Men #2
↑  New Avengers Vol.2 #28
↑  Avengers vs. X-Men #5-11
↑  New Avengers Vol.2 #30-31
↑  New Avengers Vol.2 #33-34
↑  Mighty Avengers Vol.2 #1-3
↑  Mighty Avengers Vol.2 #4.INH-5.INH
↑  Mighty Avengers Vol.2 #6
↑  Mighty Avengers Vol.2 #7-8
↑  Mighty Avengers Vol.2 #9
↑  Mighty Avengers Vol.2 #11-12
↑  Mighty Avengers Vol.2 #13-14
↑  Avengers & X-Men: AXIS #1-3
↑  Captain America and the Mighty Avengers #1-2
↑  Avengers & X-Men: AXIS #5
1 2  Captain America and the Mighty Avengers #3
↑  Avengers & X-Men: AXIS #7-9
↑  Captain America and the Mighty Avengers #4
↑  Captain America and the Mighty Avengers #5-7
↑  New Avengers Vol.3 #28
↑  Captain America and the Mighty Avengers #8-9
↑  Secret Wars #1
↑  Secret Wars #9
↑  Illuminati #1
| --- | --- |
בקרת זהויות :  NLI: 987007585991305171  LCCN: no2018015294  VIAF: 34151836485120400551   WorldCat (עם VIAF): 34151836485120400551